אדיבה גפן

אדיבה גפן (נולדה ב-6 ביוני 1946) היא סופרת, מחזאית, עיתונאית ואשת חינוך ישראלית. אדיבה גפן היא סגנית יושב ראש אגודת הסופרים, ובשנת 2021 קיבלה תואר יקירת העיר תל אביב.

==ביוגרפיה==

אדיבה גפן נולדה בחיפה למשה ויונה קטרון. אביה, משה קטרון, נולד בפולין. עלה לארץ במסגרת עליית הנוער, גדל והתחנך ב"כפר ילדים" בגבעת המורה, עפולה. עם סיום לימודיו עבר לחיפה וסיים לימודי הנדסה. היה מנהל מחלקת הטלפונים באזור חיפה. אמה, יונה לבית צ'כנובר, עבדה בשנות השלושים במטבח הפועלים בחיפה. עם הקמת תזמורת הנוער של חיפה ביוזמת ראש העיר אבא חושי, הצטרפה אליה אדיבה כנגנית טוּבה, תחת ניצוחו וניהולו של יהודה עברון. סיימה את לימודיה בתיכון "אליאנס" ובסמינר א.ד גורדון בחיפה. בצה"ל שרתה כמורה חיילת במעלות ובגבעת טרומפלדור.

בשנת 1967 עברה לבאר שבע. שם, סיימה לימודי תואר ראשון בספרות ומקרא באוניברסיטת בן-גוריון. בהמשך סיימה תואר שני במנהל חינוך ב"לסלי קולג'", קיימברידג', ארצות הברית.

בראשית דרכה המקצועית עסקה בחינוך מיוחד. בשנת 1974 הוקם ביוזמתה בית הספר "דקלים", מסגרת עמלנית לליקויי למידה והתפתחות שהעניקה הכוונה מקצועית לנערים ומתבגרים.

===כעיתונאית===
במהלך השנים שמשה עיתונאית בנושאי תרבות בעיתון "קול הנגב" של קבוצת "ידיעות אחרונות" ובירחון "את". כתבה בעיתון "אריאל" שבהוצאת משרד החוץ. שימשה בעלת טור במוסף "ליידי גלובס" ובעלת הטור האישי "העולם על פי סבתא", המתפרסם בעיתון "להיות הורים" ובאתר האינטרנט nrg.

===דוברות ויחסי ציבור===
בשנים 1980–1985 שימשה דוברת ומנהלת יחסי הציבור של תיאטרון באר שבע. במסגרת תפקידה הקימה את החוג לנוער שוחר תיאטרון ואת אגודת ידידי התיאטרון. ב-1985 מונתה לראש מחלקת הדוברות, יחסי הציבור והפרסום של תיאטרון הבימה, כיהנה בתפקיד זה במשך עשור והפיקה את אירועי חגיגות השבעים לתיאטרון. במקביל, כיהנה כדוברת עמותת "אל-סם".

בשנת 1995 הקימה וניהלה משרד יחסי ציבור עצמאי שהעניק שירותי פרסום ודוברות למוסדות ואירועי תרבות מרכזיים, בהם התזמורת הקאמרית, פסטיבל עכו, תחרות ליאונרד ברנשטיין, "פסטיבל ג'אז בים האדום", פסטיבל הסרטים בירושלים.

===כסופרת ומחזאית===
130px
130px
בשנת 1996 כתבה גפן את ספרה הראשון, "רצח בקריאה ראשונה" בהוצאת זמורה ביתן, המתרחש בתיאטרון באר שבע, שזכה לאהדת קהל הקוראים והמבקרים. נכון ל-2019 כתבה למעלה כ-20 ספרים. סיפורים פרי עטה התפרסמו באנתולוגיות שונות שיצאו לאור בישראל ומחוצה לה. משנת 1998 מרצה ומלמדת במוסדות שונים ברחבי הארץ.

ב-2007, הוצג המחזה הראשון שכתבה, "אתרוגים", במסגרת פרויקט "פותחים מסך" למחזאות מקורית בתיאטרון בית ליסין בבימויה של יוליה פבזנר. מחזה נוסף שכתבה, "חלום קוסטה ריקה" עובד למחזמר והועלה בשנת 2014 במסגרת "חג המחזמר בת-ים".

===תפקידים ציבוריים===
בין השנים 2010–2018 הייתה יו"ר תיאטרון הידית פרדס חנה.

מאז שנת 2015 משמשת כיושב ראש פעילה של מכון גנזים - ארכיון אגודת הסופרים בבית אריאלה תל אביב, חברת הוועד המנהל של תיאטרון הבימה, תיאטרון דימונה וחברת ועדת הביקורת של אנסמבל עיתים. משנת 2014 חברת הוועד המנהל של אנסמבל המוזיקה "סיסטם עאלי", בת ים.

אדיבה גפן היא סגנית יושב ראש אגודת הסופרים, ובשנת 2021 קיבלה תואר יקירת העיר תל אביב.

הייתה ממקימי פרס התיאטרון וניהלה את האקדמיה של הפרס במשך חמש עשרה שנה.

==חיים אישיים==
גפן נשואה בשנית לאהרון מידן ואם לשלושה בנים. מתגוררת בתל אביב.

==ספריה==
130px
*רצח בקריאה ראשונה (זמורה-ביתן, 1996)
*עוקף שיקגו (זמורה-ביתן, 1997)
*עד שהמוות ירקוד בינינו (זמורה-ביתן, 1998)
*היום שבו מתה האהבה: סיפורי גירושים (זמורה-ביתן, 1999)
*נשים שקופות (זמורה-ביתן, 2000)
*פיקדילי דרום (זמורה, 2002)
*אהבה בסיבוב שני (זמורה, 2003)
*פנמה ג'ק (אריה ניר, 2004)
*העולם על פי אימא (אריה ניר, 2005)
*טרזן, ג'יין ומדיח הכלים (אריה ניר, 2005)
*אבק יהלומים (כנרת זמורה, 2007)
*תחנה סופית ערד (כנרת זמורה, 2009)
* צל של מלאך (כנרת זמורה, 2010)
* נעדרת (כנרת זמורה, 2012)
* הנערה שלא הייתה (כנרת זמורה, 2014)
* הבחורים של קלרה (כנרת זמורה, 2017)
* הצגה יומית (כנרת זמורה, 2019)
* יש מקום (כנרת זמורה, 2023)

=== ספרים באנגלית ===
130px
* The Girl Behind the Secrets (EBookPro, 2017)
* Surviving the Forest (EBookPro, 2019)
* My Daughter’s Keeper (EBookPro, 2022)

===ספרי ילדים===
* הסיפור המופלא של הזברה גאולה (זמורה-ביתן, 2012)
* הילדה שרצתה להיות נסיכה (זמורה-ביתן, 2012)
* הבית של הזברה גאולה (זמורה-ביתן), 2015)

==מחזות==
{| class="wikitable"
!הצגה
!במאי
!תיאטרון
!בכורה
|-
|אתרוגים
|יוליה פבזנר
|תיאטרון בית ליסין
|6 בספטמבר 2007
|-
|אליס Lost & Found (עם קלאודיה דה לה סטה)
|קלאודיה דה לה סטה
|תיאטרון סמינר הקיבוצים
|1 בינואר 2011
|-
|חלום קוסטה ריקה
|הדר גלרון
|תיאטרון בית ליסין
|2 באוגוסט 2012
|-
|יורשים חסרי בושה
|הדר גלרון
|הפקה עצמאית
|25 במרץ 2016
|-
|אצו רצו השירים - מרים ילן שטקליס
|ניצה שאול
|בית האופרה הישראלית
|2017
|}

==קישורים חיצוניים==

* 
* [https://www.kinbooks.co.il/authors/adibh_gpn אדיבה גפן] באתר "כנרת-זמורה"
* [http://books.icast.co.il/search/אדיבה%20גפן מספריה של אדיבה גפן באתר iCAST]
* 
* [http://www.text.org.il/index.php?book=0901044 "תחנה סופית ערד"] באתר "טקסט"
* [http://www.text.org.il/index.php?book=0506101 "טרזן, ג'ין ומדיח הכלים"] באתר "טקסט"
* [http://www.text.org.il/index.php?book=0701056 "אבק יהלומים"] באתר "טקסט"
* 
* 
* 
* 
* 
* 
* שוש להב, [http://www.iwomen.co.il/item.asp?aid=95632 אדיבה גפן - סופרת, הכותבת על מה שהיא אוהבת לקרוא..], i women
* [http://readbooks.co.il/missing/ ביקור בית עם הסופרת אדיבה גפן: נעדרת / רומן מתח רומנטי], READ BOOKS, 2012
* שרון בן דוד, [http://nisha.allmag.co.il/page/102767 "חדר משלה"] , all mag, 2 בינואר 2013
* 
* 
* 
* 
* 
* 

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:סופרים כותבי עברית
קטגוריה:סופרי מתח ואימה ישראלים
קטגוריה:מחברות ספרי עיון ישראליות
קטגוריה:מחברי ספרי עיון ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:סגל את
קטגוריה:בוגרות בית הספר אליאנס (חיפה)
קטגוריה:בוגרי בית הספר אליאנס (חיפה)
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרי האקדמית גורדון
קטגוריה:יקירות תל אביב-יפו לשנת 2021
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות שנולדו ב-1946
קטגוריה:ישראלים שנולדו ב-1946